Diari Oficial de la Generalitat Valenciana


Sumari del DOGV 323, del 30-12-1985 (1985/805509)

RESOLUCIÓ de 26 de novembre de 1985, del Director del Gabinet del President, per la qual es regula la gestió de les ajudes estatals per reconversió tecnològica a les Empreses Periodístiques radicades a la Comunitat Valenciana, editores de publicacions diàries.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   323

Data del DOGV
:   30-12-1985

Secció del DOGV
:   ALTRES DISPOSICIONS

Número del document
:   1985/805509


Data del document
:   26-11-1985

Organisme emissor
:   Presidència de la Generalitat

Tipus de document
:   Resolució

Correcció d'errades

Resolució de 26 de novembre de 1985, del director del Gabinet del President, per la qual es regula la gestió d'ajudes estatals per a la reconversió tecnològica de les empreses periodístiques radicades a la Comunitat Valenciana, editores de publicacions diàries.  
La Llei 29/1984, de 2 d'agost, i el Reial Decret 2089/1984, de 14 de novembre, que la desplega, regulen la concessió d'ajudes a Empreses Periodístiques i Agències Informatives.   
El Reial Decret 1126/1985, de 19 de juny, ha traspassat a la Comunitat Valenciana la gestió de les ajudes directes en relació amb les Empreses Periodístiques i Agències Informatives radicades a la Comunitat Valenciana.   
En atenció d'aquests motius, i segons que estableix l'article 1r, apartat b), del Decret 38/1985, del President de la Generalitat Valenciana, pel qual són delegades funcions en el Director del Gabinet del President, resolc:   
1r. En el termini de sis mesos, comptats a partir de la publicació dels Pressuposts Generals de l'Estat de cada any, les Empreses Periodístiques domiciliades a la Comunitat Valenciana, editores de publicacions diàries, podran sol·licitar anualment les ajudes per reconversió tecnològica, a què fa referència la Secció III del Capítol III del Decret 2089/1984, de 14 de novembre.   
Constitueix objecte d'aquestes ajudes les inversions per reconversió tecnològica en actius fixos nous que les Empreses Periodístiques i Agències Informatives puguen durant l'any natural anterior al de la sol·licitud.   
2n. Per sol·licitar les ajudes per reconversió tecnològica, les Empreses Periodístiques radicades a la Comunitat Valenciana hauran de presentar la documentació següent:   
a) Declaració jurada, signada pel titular de l'empresa, acreditativa de no tenir interessos econòmics en Empreses Publicitàries.   
b) Ressenya de premsa d'haver publicat o distribuït en el propi mitjà de difusió el balanç de situació i el compte de Pèrdues i Guanys del darrer exercici, així com la composició dels òrgans gestors i propietaris amb més d'un 10% del capital de la Societat, referits a 31 de desembre de cada any o a la data de tancament de l'exercici social. Aquest requisit caldrà complir-lo dins dels sis primers mesos de l'exercici següent, i assabentar alhora, de les esmentades dades, el Registre Administratiu d'Empreses Periodístiques i Agències Informatives.   
c) Memòria comprensiva de la reconversió tecnològica que reflexe els extrems següents:   
1) Justificació de la necessitat de la inversió amb descripció de la situació de partida, anàlisi del mercat i objectius a assolir.   
2) Quantitat de la inversió i fonts de finançament, amb desglose dels recursos propis i aliens i indicació de les formes de pagament.   
3) Indicació de les millores tecnològiques i beneficis d'ordre social que la seua realització puga significar, amb expressa menció dels efectes laborals. (article 33 del Reial Decret 2089/1984).   
d) Documentació acreditativa de la compra dels actius i dels pagaments efectivament realitzats en l'any natural anterior, amb expressió dels extrems establerts en l'article 32 del Reial Decret 2089/1984 de 14 de novembre.   
e) Document que acredite haver consultat prèviament els treballadors respecte de la reconversió tecnològica que hom pretenga realitzar, tot havent d'acreditar-se la realització de l'esmentada consulta a través dels Delegats de personal del Comité d'Empresa.   
De la documentació assenyalada podrà presentar-se original o còpies compulsades pel Registre General de la Presidència de la Generalitat Valenciana.   
En cas que les Empreses Periodístiques o Agències Informatives sol·licitassen també ajudes per reconversió tecnològica o per difusió, serà suficient la presentació per una sola vegada de la documentació establerta en els apartats a) i b) del punt 2n d'aquesta resolució.   
3r. Les instàncies de sol·licitud de les ajudes per reconversió tecnològica i altra documentació establerta en el punt anterior, hauran de presentar-se en el Registre General de la Presidència difusió, tant nacional com estrangera, i l'altra documentació establerta en el punt anterior, caldrà presentar-les al Registre General de la Presidència de la Generalitat Valenciana per quadruplicat exemplar.   
Les instàncies de sol·licitud hauran de trametre's segons el model annex a la present resolució.   
4t. Transcorregut el termini de presentació de sol·licituds, i amb les comprovacions prèvies que calga, la Direcció General de Mitjans de Comunicació Social traslladarà els expedients de sol·licitud i l'altra documentació a la Direcció General de Mitjans de Comunicació Social del Ministeri de la Presidència, que resoldrà sobre la concessió de les corresponents ajudes, i en determinarà la quantitat.   
Una vegada resoltes les concessions d'ajudes, l'Administració de l'Estat traslladarà a la Presidència de la Generalitat Valenciana la part del crèdit anual corresponent, perquè aquesta efectue les liquidacions i pagaments a les Empreses Periodístiques.   
València, 26 de novembre de 1985.   
El Director del Gabinet del President,  
MARIA CASTEJON I MOLAS  
D. DNI núm.   
en nom i representació de editora de   
núm. d?identificació fiscal y domicili social en   
   
(indique's igualment compte corrent i entitat bancària en que vulga es faça efectiu l'import de l'ajuda),   
EXPOSA: Que a efectes del que disposa el Reial Decret 2089/1984 del 14 de novembre, pel qual es desplega la Llei 29/1984 de 2 d'agost d'ajudes a Empreses Periodístiques i Agències Informatives.   
SOL·LICITA: Una ajuda per difusió nacional i estrangera corresponent a l'any 198 , amb el prec que vulgueu traslladar-la a la Direcció General de Mitjans de Comunicació Social del Ministeri de la Presidència a efectes de resolució, adjuntant amb aquest motiu la documentació següent: (Relació de la documentació que s'adjunta).   
 Data i signatura del sol·licitant.   
IL·LMA. SRA. DIRECTORA GENERAL DE MITJANS DE COMUNICACIO SOCIAL. PRESIDENCIA DE LA GENERALITAT VALENCIANA.